ઉલ્લેખનીય છે કે, શુક્રવારે ગુજરાત વિધાનસભાની ચૂંટણી માટે ભાજપ દ્વારા 70 ઉમેદવારોની જાહેરાત કરાઈ હતી. સુરત જિલ્લામાં પણ 7 બેઠકો પૈકી 3 બેઠકો પર જાહેરાત કરાઈ હતી, જેમાં બારડોલી, ઓલપાડ અને માંગરોળ બેઠકનો સમાવેશ થાય છે. ત્રણેય બેઠક ઉપર વર્તમાન ધારાસભ્યોને જ ટિકિટ આપવામાં આવી છે. 169 - બારડોલી એસ.સી બેઠક પર ઈશ્વરભાઈ પરમાર, 155 - ઓલપાડ બેઠક પર મુકેશભાઈ પટેલ અને વર્તમાન કેબિનેટ મંત્રી ગણપત વસાવાને પોતાની માંગરોળ બેઠકની ટિકિટ આપવામાં આવી છે. આ જાહેરાત થતા કાર્યકરો ઝૂમી ઉઠ્યા હતા. પાટીદારોનો ગઢ ગણાતી કામરેજ બેઠક પર જાહેરાત બાકી છે, ત્યારે કોંગ્રેસ નોગઢ ગણાતી માંડવી બેઠક ઉપર પણ જાહેરાત થઈ નથી. તેમજ મહુવા અને ચોર્યાસી બેઠક ઉપર પણ નામો જાહેર કરવાના બાકી છે.